9.இரட்டபாடி= மராட்டிய மாநிலத்தின் தென்பகுதி 10.முந்நீர்ப் பழந்தீவு= மாலத்தீவுகள்/அரபிக்கடல்தீவுகள் 11.வென்றி= வெற்றி; தண்டு= சேனை; 13.தொழுதக= வணங்கக்கூடிய நிலையில் 14.செழியர்= பாண்டியர் 14.தேசு= ஒளி (தேஜஸ்) இம்மெய்க்கீர்த்தியில் குறிக்கப்பெற்ற மன்னன் முதலாம் இராசராசன் ஆவான். கி.பி.985 முதல் கி.பி.1014 வரை சோழநாட்டை ஆண்டவன். இவன் பிறந்தநாள் ஐப்பசிமாதம் சதயநாள் ஆகும். இவன்தந்தை சுந்தரசோழன் என்ற இரண்டாம் பராந்தகசோழன் ஆவான்.தமிழகவரலாற்றிலேயே பொற்காலம் எனப்படும் பிற்காலச்சோழர்காலத்தில் ஆண்ட பெருமன்னன். இவனுடைய மைந்தனே 'கடாரம்' முதலிய கீழ்த்திசை நாடுகளைத் தன்கப்பற்படைகொண்டு வென்ற 'கங்கைகொண்டான்' எனும் சிறப்புப்பெயர் பெற்ற முதலாம் இராசேந்திரன் ஆவான்.இராசராசனே மெய்க்கீர்த்தி முறையை முதன்முதலில் உருவாக்கிய பெருமை உடையவன்;இம்மெய்க்கீர்த்திகள் வரலாற்றுக்கருவூலங்கள் ஆகும். இவனால் தமிழகம் பெருமை அடைந்தது. மெய்க்கீர்த்திகள்